ဝင်းမော်ထွန်း (ဝဏ္ဏကျော်ထင်)

ဒေါ်ဝင်းမော်ထွန်း (၂၃ ဇူလိုင် ၁၉၅၈ မွေးဖွား)သည် ရေနံချောင်းမြို့နယ်၊ကိုယ်စားပြု ပြည်သူ့လွှတ်တော် ကိုယ်စားလှယ်  အမျိုးသမီးနိုင်ငံရေးသမားတစ်ဦး ဖြစ်သည်။သူသည် ဦးသိန်းစိန်အစိုးရအဖွဲ့ အောက်ရှိ အလုပ်သမား၊အလုပ်အကိုင်နှင့် လူမှုဖူလုံရေးဝန်ကြီးဌာန တွင် ဒုတိယဝန်ကြီး ဖြစ်ခဲ့သည်။ထို့အပြင် လူမှုဖူလုံရေးအဖွဲ့ ၏ ဥက္ကဋ္ဌ အဖြစ်လည်း တာဝန်ယူခဲ့သူဖြစ်သည်။

 ငယ်ဘဝနှင့်ပညာရေး 
ဒေါ်ဝင်းမော်ထွန်းသည် ရေနံချောင်းဇာတိဖြစ်သည်။ထိုမြို့တွင် အခြေခံပညာရေးအား တက္ကသိုလ်ဝင်တန်းအထိ ဆည်းပူးသင်ကြားခဲ့သည်။ထို့နောက် ကျောင်းပညာရေးအားစွန့်ခွာပြီး ဘဝဖြတ်သန်းခဲ့သည်။

၂၀၀၇ ခုနှစ် တွင် နိုင်ငံတော်က ချီးမြှင့်သည့် စက်မှုစီးပွားထူးချွန်ဆုကို ရရှိခဲ့သည်။

 နိုင်ငံရေးဘဝဖြတ်သန်းမှု 
ဒေါ်ဝင်းမော်ထွန်းသည် ပြည်ထောင်စုကြံ့ခိုင်ရေးနှင့်ဖွံ့ဖြိုးရေးပါတီကိုယ်စားပြု၍၊၂၀၁၀ပြည့်နှစ် အထွေထွေရွေးကောက်ပွဲဝင်ပြိုင်ခဲ့သည်။ ရေနံချောင်းမြို့နယ်မှ ရွေးကောက်ခံရပြီးနောက်၊ ပြည်သူ့လွှတ်တော်ကိုယ်စားလှယ်အဖြစ်ဖြင့် နိုင်ငံရေးဘဝကို စတင်ဖြတ်သန်းခဲ့သည်။

နိုင်ငံရေးသမားဘဝဖြင့် လူမှုဖူလုံရေးဥပဒေ     (၂၀၁၂)ပြဌာန်းနိုင်ရေး၌ ပါဝင်ခဲ့ပြီး၊ဥပဒေထွက်ရှိပြီးနောက်တွင်လည်း   ဥပဒေအတိုင်း    အကောင်အထည်ဖော်ရန်   တာဝန်ပေးခံရသည်။

၂၀၁၃ ခုနှစ်၊ဖေဖော်ဝါရီ ၅ ရက်တွင် သမ္မတဦးသိန်းစိန် သည်  ၎င်းအား အလုပ်သမား၊အလုပ်အကိုင်နှင့် လူမှုဖူလုံရေးဝန်ကြီးဌာန ၏ ဒုတိယဝန်ကြီးအဖြစ် ခန့်အပ်တာဝန်ပေးခဲ့သည်။

သူသည် လူမှုဖူလုံရေးအဖွဲ့၏ ဥက္ကဋ္ဌ အဖြစ်လည်းကောင်း၊အနည်းဆုံးအခကြေးငွေကို မြန်မာနိုင်ငံ၌ ပထမဆုံးသတ်မှတ်နိုင်ရေး မြေပြင်ကွင်းဆင်းညှိနှိုင်းခဲ့သူအဖြစ်လည်းကောင်း ဆောင်ရွက်ခဲ့သည်။

၂၀၁၅ ခုနှစ်၊ဩဂုတ် ၁၂ ရက်တွင် သူသည် အစိုးရတာဝန်များမှ အနားယူကာ၊ပြည်ထောင်စုကြံ့ခိုင်ရေးနှင့်ဖွံ့ဖြိုးရေးပါတီ သို့ ကူးပြောင်းခဲ့သည်။၂၀၁၅ ခုနှစ်၊ဩဂုတ် ၁၂ ရက် တွင် ပြည်ထောင်စုကြံ့ခိုင်ရေးနှင့်ဖွံ့ဖြိုးရေးပါတီသည်  ဗဟိုအလုပ်အမှုဆောင် ကော်မတီအသစ်ကို ပြန်လည်ဖွဲ့စည်းခဲ့ရာ၊ဒေါ်ဝင်းမော်ထွန်းသည် ပါတီ ဗဟိုအတွင်းရေးမှူးအဖွဲ့ဝင် အဖြစ် တာဝန်ပေးအပ်ခံရသည်။နောက်ပိုင်းတွင် ပါတီ၏ဗဟိုအတိုင်ပင်ခံ အဖြစ် တာဝန်အပ်နှင်းခံရသည်။

 ရွေးကောက်ပွဲဝင်ပြိုင်မှုများ 
ဒေါ်ဝင်းမော်ထွန်းသည် ပြည်ထောင်စုကြံ့ခိုင်ရေးနှင့်ဖွံ့ဖြိုးရေးပါတီကိုယ်စားပြု၍ ၂၀၁၅ အထွေထွေရွေးကောက်ပွဲ၊၂၀၂၀ပြည့်နှစ် အထွေထွေရွေးကောက်ပွဲ တို့တွင် ရေနံချောင်းမြို့နယ်မှနေ၍ ရွေးကောက်ပွဲဝင်ခဲ့ပြီး အနိုင်ရရှိခဲ့ခြင်းမရှိခဲ့ပေ။

သူသည် အထွေထွေရွေးကောက်ပွဲ၊ ၂၀၂၅-၂၀၂၆ အပိုင်း(၁) တွင် ရေနံချောင်းမြို့နယ် မှပင် ရွေးကောက်ပွဲ ဆက်လက် ယှဥ်ပြိုင်ခဲ့သည်။မဲပေးသူ (၂၄၉၇၀)မဲတွင် ၁၃၃၉၇မဲ ဖြင့် အနိုင်ရကာ၊၂၀၂၆ ခုနှစ် ဇန်နဝါရီ ၃ ရက် တွင် ပြည်သူ့လွှတ်တော်ကိုဘ်စားလှယ်အဖြစ် ရွေးချယ်ခံရကြောင်း ပြည်ထောင်စုရွေးကောက်ပွဲကော်မရှင် က ကြေညာခဲ့သည်။

 ကိုးကား 

Category:၁၉၅၈ မွေးဖွားသူများ
Category:သက်ရှိထင်ရှားပုဂ္ဂိုလ်များ
Category:မြန်မာ့နိုင်ငံရေးသမားများ
ကဏ္ဍ:မြန်မာနိုင်ငံ၏ ဒုတိယ ဝန်ကြီးများ